
ROMÂNIA

JUDEȚUL TIMIȘ

CONSILIUL LOCAL AL MUNICIPIULUI TIMIȘOARA

ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA

DIRECTIA DE INVESTIȚII ȘI MENTENATĂ UNITĂȚI  SANITARE  SI UNITĂȚI  DE INVĂȚĂMÂNT 
Compartiment administrare clădiri, terenuri unități de învățământ și unități sanitare 
Nr. înregistrare: ASEMT2023-2203/17.08.2023  
RAPORT DE SPECIALITATE
privind  schimbarea  destinaţiei  imobilului compus din construcții  și teren înscris în CF nr. 419586 Timișoara, situat  în  Timişoara str. Daliei nr. 17 din spațiu pentru învățământ în spațiu pentru sănătate pe o durată  de 25 de ani în vederea dării   în administrarea Spitalul Clinic Municipal de Urgenţă Timişoara pentru desfășurarea actului medical al Clinicii de  Dermato -Venerologie, laboratorului şi a Ambulatoriului  de specialitate
     Având în vedere Referatul de aprobare cu nr. ASEMT2023-2204/17.08.2023  al Primarului Municipiului Timişoara şi Proiectul de hotărâre privind  schimbarea  destinaţiei  imobilului compus din construcții  și teren înscris în CF nr. 419586 Timișoara, situat  în  Timişoara str. Daliei nr. 17 din spațiu pentru învățământ în spațiu pentru sănătate pe o durată  de 25 de ani în vederea dării   în administrarea Spitalul Clinic Municipal de Urgenţă Timişoara pentru desfășurarea actului medical al Clinicii de  Dermato -Venerologie, laboratorului şi a Ambulatoriului  de specialitate.
      Facem următoarele precizări:

      Imobilul din str. Daliei  nr. 17, înscris în CF nr. 419586 Timișoara compus  din  clădire   în regim de înaltime P+4E  și teren construit si neconstruit  în suprafață de 845 mp,  se află în domeniul   public al Municipiului Timișoara  și  a făcut parte din  baza materială a Colegiului  Tehnic Ion  I.C. Brătianu.  
     În baza HCL nr. 216/23.04.2013  și Avizului Conform  nr. 10848/21.11.2013  al  Ministrului Educaţiei  privind schimbarea  destinației, imobilului  mai sus menționat,  a fost dat în  administrarea   Spitalului Clinic Municipal de Urgenţă Timişoara  pentru desfășurarea actului medical  al Clinicii de  Dermato -Venerologie, laboratorului şi a Ambulatoriului  de specialitate, pe o perioadă de 10 ani.

    Dreptul  de administrare al Spitalul Clinic Municipal de Urgenţă Timişoara asupra imobilului  

situat  în  Timişoara str. Daliei nr. 17 expiră la data de  21.11.2023.

      Spitalul Clinic Municipal de Urgenţă Timişoara prin adresa cu nr. E2348/27.04.2023, înregistrată la Municipiul Timișoara cu nr. MTM2023-4900/02.05.2023, transmisă  și înregistrată la Administrația pentru Sănătate și Educație a Municipiului Timișoara sub nr.ASEMT2023-1360/07.06.2023, a solicitat prelugirea duratei de administrare  asupra imobilului  situat îm Timișoara  str. Daliei nr.17 cât  și pentru imobilul din str. Victor Babeş nr. 22 unde funcționează Secția  clinică   de oncologie  medicală și Secția  clinică  de îngrijiri paliative, imobil care  face obiectul unui alt proiect de hotărâre de Consiliul  Local.

      Întrucât  atât termenul  de administrare al Spitalului Clinic Municipal de Urgenţă Timişoara  cât  și perioada de schimbare a destinației acordată de Ministerul Educației  pentru imobilul din str. Daliei nr. 17   încetează la data de 21.11.2023,  s-a impus   aplicarea  noilor  modificări legislative   aduse la art. 112 alin (6)  și  alin (6^2)  din Legea educației  nr.1/2011 modificată și completată,”(6) Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face pentru orice tip de activitate, în primii 3 ani calendaristici de la întreruperea activităţii educaţionale, de către autorităţile administraţiei publice locale numai cu avizul conform al ministrului educaţiei. Procedura elaborării avizului conform şi condiţiile necesare acordării acestuia se aprobă prin ordin al ministrului educaţiei.
(6^2)Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face după primii 3 ani calendaristici de la întreruperea activităţii educaţionale, de către autorităţile administraţiei publice locale, fără avizul conform al ministrului educaţiei”.

      În cazul de față pentru schimbarea destinației  imobilului  din str. Daliei nr. 17  sunt  aplicabilele prevederile  art. 112 alin (6^2), întrucât Colegiul  Tehnic Ion  I.C. Brătianu și-a întrerupt activităţile educaţionale în acest imobil de peste trei ani. 

        Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea Municipiului Timişoara, constituită în baza HCL nr. 171/11.05.2021 a analizat solicitarea  Spitalului Clinic Municipal de Urgenţă Timişoara  în  ședința din  data  de 06.07.2023  și conform extrasului  din  Procesul verbal   a hotărât, ” schimbarea destinației imobilului  compus  din construcții și teren, situat în str. Daliei nr 17,  în spațiu pentru sănătate  pe o perioadă de 25 de ani  în vederea transmiterii  în administrarea Spitalul Clinic Municipal, pentru desfășurarea  activității  Clinicii de Dermato-Venerologie, laboratorului şi a Ambulatoriului  de specialitate. Administrația pentru  Sănătate și Educație a Municipiului Timișoara  va promova  proiectul  de hotărâre de consiliul local  privind schimbarea destinației imobilului”.

     Întrucât imobilul din str. Daliei nr. 17, la momentul  actual  este în domeniul public al Municipiului Timișoara,  și în administrarea Spitalul Clinic Municipal Urgenţă Timişoara, proiectul de  hotărâre pentru   darea  acestuia   în   administrarea  Spitalului Clinic Municipal Urgenţă Timişoara se va  promova de  către Direcția Patrimoniu  după adoptarea hotărâri  de  schimbare a destinației.

      Subliniem  faptul că Spitalul Clinic Municipal de Urgență Timișoara  este o instituție publică din subordinea Consiliului Local iar la momentul actual spațiile de care dispune  sunt insuficiente  pentru desfășurarea  actului medical, trei secții clinice  funcționând  în imobile retrocedate.

      Prezentul raport  a fost fundamentat cu următoarele prevederi legale:

      
 -  Legea nr.1/2011 a educaţiei naţionale, art.112  alin  (6^2);
 - Hotărârea de Consiliul  Local nr. 236/20.05.2022 prin care a fost aprobată Procedura  pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale, fără avizul conform al ministrului educaţiei.

      
 - Ordonanţa de Urgenţă a Guvernului nr. 57/2019 privind codul administrativ cu modificările și completările ulterioare , art.129, alin. (2), lit. c) și alin 7 lit c). 
        Având în vedere cele  expuse mai sus  apreciem că proiectul de hotărâre privind  schimbarea  destinaţiei  imobilului compus din construcții  și teren înscris în CF nr. 419586 Timișoara, situat  în  Timişoara str. Daliei nr. 17 din spațiu pentru învățământ în spațiu pentru sănătate pe o durată  de 25 de ani în vederea dării   în administrarea Spitalul Clinic Municipal de Urgenţă Timişoara pentru desfășurarea actului medical al Clinicii de  Dermato -Venerologie, laboratorului şi a Ambulatoriului  de specialitate, îndeplineşte condiţiile pentru a fi supus dezbaterii și aprobării în plenul Consiliului Local al Municipiului Timişoara.

